b'\n_START_ARTICLE_\nAdriaan van Roomen\n_START_SECTION_\n\xc5\xbdivljenje in delo\n_START_PARAGRAPH_\nVan Roomen je najprej \xc5\xa1tudiral na Jezuitskem kolegiju v K\xc3\xb6lnu, nato pa medicino v Leuvnu. Med letoma 1586 in 1592 je pou\xc4\x8deval matematiko in medicino v Leuvnu, zatem pa je od\xc5\xa1el v W\xc3\xbcrzburg, kjer je spet predaval medicino. Veliko je potoval po Evropi. Leta 1585 je bil nekaj \xc4\x8dasa v Italiji, pri Claviusu. Deloval je na podro\xc4\x8djih algebre, trigonometrije in geometrije. Leta 1604 so ga posvetili v duhovnika. Po letu 1610 je pou\xc4\x8deval matematiko v mestu Zamo\xc5\x9b\xc4\x87 na Poljskem._NEWLINE_Leta 1593 (1597) je spet v Evropi izra\xc4\x8dunal  na 17 (15) decimalk in je imel pravilni mnogokotnik s \xc5\xa1tevilom stranic \xc5\xbee . Ta pribli\xc5\xbeek je podal v delu Matemati\xc4\x8dno mi\xc5\xa1ljenje (Ideae mathematicae). Njegovo zanimanje za \xc5\xa1tevilo \xcf\x80 je gotovo izviralo od poznanstva z van Ceulenom._NEWLINE_Podal je problem re\xc5\xa1itve ena\xc4\x8dbe 45-te stopnje, ki jo je v nekaj minutah re\xc5\xa1il Vi\xc3\xa8te. Vi\xc3\xa8te je van Roomnu podal problem konstrukcije kroga, ki se dotika treh danih krogov (Apolonijev problem), in van Roomen ga je re\xc5\xa1il s pomo\xc4\x8djo hiperbol, ter ga objavil leta 1596._NEWLINE_Ukvarjal se je s tetivami v krogu. Leta 1596 so posmrtno objavili von Retijeve trigonometri\xc4\x8dne tabele Opus palatinum de triangulis. Van Roomen je dvomil v to\xc4\x8dnost tabel in je pisal Claviusu na Rimski kolegij, da je bilo treba za to\xc4\x8dne vrednosti tangent in sekant na deset decimalk obravnavati 20 decimalnih mest za male vrednosti sinusa._NEWLINE_Leta 1600 je van Roomen obiskal Prago, kjer je spoznal Keplerja in mu povedal za morebitne neto\xc4\x8dnosti v von Retijevih trigonometri\xc4\x8dnih tabelah._NEWLINE_Posplo\xc5\xa1il je Paposova dognanja najve\xc4\x8djih povr\xc5\xa1in mnogokotnikov z enakim obsegom. Napisal je tudi tolma\xc4\x8d al-Hvarizmijeve Algebre, vendar sta se edini dve znani kopiji uni\xc4\x8dili v svetovnih vojnah leta 1914 in 1944.'